text:
73/2018. (HK 1/2019.) HM KÁT–HVKF együttes intézkedése.  a Magyar Honvédség új stratégiai és műveleti szintű vezetés-irányítási rendszere kialakításával összefüggő egyes tervezési és szervezési feladatok
végrehajtásáról A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, továbbá a honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek
végrehajtásáról szóló 290/2011. (XII. 22.) Korm. rendelet
6. § (1) bekezdés 1. pontja és 11. § (1) bekezdés 11. pontja
alapján – figyelemmel a Magyar Honvédség új stratégiaiés műveleti szintű vezetés-irányítási rendszere kialakításával összefüggő egyes feladatokról szóló 40/2018. (XI. 15.)
HM utasításra – a következő
együttes intézkedést adjuk ki: 1. Általános rendelkezések 1. Az együttes intézkedés hatálya
a) a Honvédelmi Minisztériumra (a továbbiakban: HM),
b) a honvédelemért felelős miniszter (a továbbiakban:
miniszter) közvetlen alárendeltségébe tartozó szervezetekre, és c) a Magyar Honvédség (a továbbiakban: MH) hadrendjébe tartozó katonai szervezetekre
[az a)–c) pontban foglaltak a továbbiakban együtt: honvédségi szervezetek]
terjed ki.
2. A Magyar Honvédség új stratégiai- és műveleti szintű
vezetés-irányítási rendszere kialakításával összefüggő
egyes feladatokról szóló 40/2018. (XI. 15.) HM utasítás
(a továbbiakban: HM utasítás) 2–4. §-ában nevesített HM
szervek (a továbbiakban: szervezeti változás tervezésében
érintett HM szervek) és 5–7. §-ában nevesített katonai
szervezetek (a továbbiakban együtt: szervezeti változás
tervezésében érintett honvédségi szervezetek) a HM utasítás szerinti szervezeti változás tervezésével érintett honvédségi szervezetek hivatásos és szerződéses katonái,
kormánytisztviselői, közalkalmazottai és munkavállalói
(a továbbiakban együtt: személyi állomány) tekintetében
a megtervezett személyügyi eljáráshoz kapcsolódó feladatok megkezdésére és végrehajtására a tervesített munkáltatói, az állományilletékes parancsnoki jogkör gyakorlója
(a továbbiakban: tervokmány szerinti felelős vezető) jogosult.
3. Felkérjük a Katonai Nemzetbiztonsági Szolgálat
(a továbbiakban: KNBSZ) főigazgatóját, hogy az együttes
intézkedéssel összefüggő, a KNBSZ-t érintő feladatokról
saját hatáskörben intézkedni szíveskedjen.
2. A tervokmányok szerinti személyügyi eljárásokkal
kapcsolatos rendelkezések
4. A HM Közigazgatási Államtitkári Titkárság (a továbbiakban: HM KÁT Titkárság) Közszolgálati Iroda (a továbbiakban: HM KÁT KI), valamint a Honvéd Vezérkar
Személyzeti Csoportfőnökség (a továbbiakban: HVK
SZCSF) (a továbbiakban együtt: HM személyügyi szervei)
és a szervezeti változás tervezésében érintett honvédségi
szervezetek személyügyi szervei az együttes intézkedés
hatályba lépését követően a személyi beszélgetések megkezdését megelőző munkanapig
a) ellenőrzik a személyügyi nyilvántartásokat,
b) pontosítják a szervezeti változás tervezésében érin
tett szervezeteknél beosztást vagy munkakört be nem töltők, de személyügyi és pénzügyi ellátásra utaltak adatait,
c) pontosítják a képzésben résztvevők számát, helyzetét, felülvizsgálják az érvényben lévő tanulmányi szerződéseket,
d) elkészítik az előmeneteli szabályok alapján magasabb beosztásba kinevezésre tervezhető személyek jegyzékét és
e) pontosítják a szervezettől vezényléssel távollévők
adatait. 5. A szervezeti változás tervezésében érintett honvédségi szervezetek tervokmány szerinti felelős vezetői az
együttes intézkedés hatályba lépését követő második munkanapig, de legkésőbb a személyi beszélgetések megkezdéséig pontosítják a tervokmány szerinti beosztás, vagy
munkakör feltöltése, feltöltésének megtervezése érdekében a továbbfoglalkoztatásra tervezett személyi állományra vonatkozó elgondolásokat és azokat a személyügyi eljárások előkészítése céljából megküldik a HVK SZCSF
részére.
6. A HVK SZCSF a beérkezett adatok alapján megállapítja a szolgálati beosztás betöltésére nem tervezett, valamint a továbbfoglalkoztatásra nem tervezhető személyi
állomány rendelkezési állományba helyezésének, illetve
felmentésének és szolgálatteljesítési vagy munkavégzési
kötelezettség alóli mentesítésének tervezhető kezdő
napját.
7. A szolgálatteljesítési vagy munkavégzési kötelezettség alóli mentesítések időpontja úgy kerül megtervezésre,
hogy biztosított legyen a szervezeti változás tervezésében
érintett honvédségi szervezetek közötti tervokmány szerinti átadás-átvétel, valamint a szervezeti változás tervezésében érintett honvédségi szervezetek új szervezeti rend
szerinti működésével kapcsolatos feladatok végrehajtása.
8. A tervezett szervezeti változásban érintett személyi
állomány esetében a tervokmány szerinti felelős vezető
munkáltatói jogkörébe tartozó személyügyi eljárások lefolytatására a HM utasítás 11. §-a szerinti új munkaköri
jegyzék, állománytábla és helyesbítő ív tervjavaslatainak
jóváhagyásra történő felterjesztését követő nap és az
együttes intézkedés hatályba lépését követő tizedik nap
között, legkésőbb 2018. december 7-ig kerül sor.
9. A tervokmányok szerinti személyügyi eljárások során
tájékoztatni kell a szervezeti változás tervezésében érintett
személyi állományt a jogairól és ennek körében ismertetni
kell a hivatásos és szerződéses katona esetében a más közszolgálati jogviszonyba történő áthelyezés elősegítésének
lehetőségét is.
10. A tervokmány szerinti felelős vezetők hatáskörét
meghaladó munkáltatói jogkörbe (a továbbiakban: magasabb munkáltatói jogkörbe) tartozó döntések esetén a személyi javaslati lapot a tervokmány szerinti magasabb
munkáltatói jogkör gyakorlójához a személyi beszélgetést
követő öt munkanapon belül, de legkésőbb 2018. december 15-ig kell felterjeszteni.
11. A tervezett szervezeti változásban érintett személyi
állomány azon csoportját, akik megfelelnek a honvédek
jogállásáról szóló 2012. évi CCV. törvény (a továbbiakban: Hjt.) 46. § (1) bekezdés r) pontja szerinti feltételeknek, a HVK SZCSF szakállománya tájékoztatja a rendelkezési állománynak a közigazgatási tartalékállományba
kerülés lehetőségéről és az ehhez szükséges további teendőkről. A honvédelmi ágazatban foglalkoztatottak közalkalmazotti jogviszonyával összefüggő egyes kérdések
rendezéséről szóló 27/2008. (XII. 31.) HM rendelet 3/A. §
(1) bekezdése szerinti felajánlás lehetőségének vizsgálatát
a HVK SZCSF végzi.
12. Ha a szervezeti változás tervezésében érintett hivatásos vagy szerződéses katona részére beosztás tervezési
lap került kiadásra, az érintett az állományilletékes szervezetnél a személyi javaslati lapon nyilatkozik a tervezett beosztás elfogadásáról. A magasabb munkáltatói jogkörbe
tartozók esetén a felterjesztésre kerülő személyi javaslati
laphoz csatolni kell a beosztás tervezési lapot is.
13. A szervezeti változás tervezésében érintett, a tervokmányok szerint továbbfoglalkoztatásra tervezett hivatásos vagy szerződéses katonák új szolgálati beosztásba történő áthelyezésének, kinevezésének, szolgálati beosztás
hiányában rendelkezési állományba helyezésének időpontja a tervezése során a HM utasítás 10. § (3) bekezdésében meghatározott határidők figyelembevételével kerül
tervezésre.
14. A szervezeti változás tervezésében érintett honvédségi szervezetek személyügyi szervei a tervokmányok szerinti és tárgynapi személyügyi eljárások alapján az abban
érintett személyi állomány vonatkozásában a tervokmányon tervadatként rögzítik adatok változásait. A tervezett
szervezeti változásban érintett hivatásos vagy szerződéses
tiszt, altiszt esetében figyelemmel kell lenni a honvédek
jogállásáról szóló 2012. évi CCV. törvény egyes rendelkezéseinek végrehajtásáról szóló 9/2013. (VIII. 12.) HM rendelet 81. § (2) bekezdésében foglaltakra.
15. A szervezeti változás tervezésében érintett honvédségi szervezetek személyügyi szervei a tervokmányok szerinti személyügyi eljárás során keletkező adatok egységes
rendben történő feldolgozása érdekében gondoskodnak
a – külön utasításban meghatározottak szerint véglegessé
váló – munkáltatói döntések, különösen a személyügyi parancs- és határozat aláírását követő 30 napon belüli megküldéséről az MH Katonai Igazgatási és Központi Nyilvántartó Parancsnokság (a továbbiakban: MH KIKNYP)
részére.
16. A szervezeti változás tervezésében érintett honvédségi szervezetek személyügyi szervei a munkáltatói döntések alapján érintett, érvényes tanulmányi szerződéssel rendelkező személyi állomány vonatkozásában elkészítik
a szükséges tanulmányi szerződés-módosítást, a döntés
hatálybalépését követően tíz munkanapon belül.
3. A jogviszony tervezett megszüntetésével kapcsolatos
rendelkezés 17. A tervokmányok szerinti foglalkoztatásra irányuló
jogviszony megszüntetésének tervezésekor a személyi
állomány tervokmányok szerinti érintett tagja részére
– a HM Költségvetés Gazdálkodási Információs Rendszer
(a továbbiakban: HM KGIR) zárási időpontjainak figyelembevételével – illetménye és a Hjt., a közszolgálati tisztviselőkről szóló 2011. évi CXCIX. törvény, illetve a közalkalmazottak jogállásáról szóló 1992. évi XXXIII. évi
törvény eltérő rendelkezései kivételével egyéb járandóságainak kifizetése és kiadása a tervezett utolsó munkában
vagy szolgálatban töltött napra, de legkésőbb az azt követő
tizenöt napon belül tervezésre és a külön utasításban meghatározott határidő figyelembevételével – folyósításra
kerül.
18. A személyi állomány továbbfoglalkoztatásra nem
tervezett tagjának személyügyi anyaggyűjtőjét a jogelőd
honvédségi szervezet személyügyi szerve a szükséges
személyügyi eljárások lefolytatása után, lezárva, névjegyzékkel, gyűjtő nyilvántartó könyvvel együtt megküldi
a jogutód honvédségi szervezet személyügyi szervének.
A jogutód honvédségi szervezet személyügyi szerve a felmentéseket követő egy éven belül a lezárt személyügyi
anyaggyűjtőt az előírások szerint központi irattárazás céljából megküldi a HM Hadtörténeti Intézet és Múzeum
(a továbbiakban: HM HIM) részére. A jogutód honvédségi
szervezet személyügyi szerve a jogviszony megszűnését
követően, a nyugállományba helyezettek esetében a lezárt
személyügyi anyaggyűjtőt megküldi az MH KIKNYP területileg illetékes szerve részére. A továbbfoglalkoztatásra
nem tervezett közszolgálati, közalkalmazotti jogviszonyból, munkaviszonyból kiváltak esetében, akik jogviszonyuk megszűnését követően nyugdíjjogosulttá válnak
a honvédségi nyugdíjasok járandóságainak biztosításával
összefüggő egyes kérdésekről szóló 101/2008. (HK.19.)
HM utasítás alapján azokkal adatkezelési szerződés kerül
megkötésre.
4. A honvédségen kívüli foglalkoztatási területre történő
visszaillesztés tervezési feladatai
19. A szervezeti változás tervezésében érintett HM szervek személyi állományából a továbbfoglalkoztatásra nem
tervezettek civil munkaerőpiacra történő visszaillesztésének humánszolgálati feladatait a HM személyügyi szerveinek szakállománya tervezi, amelynek során a területileg
illetékes állami foglalkoztatási szervekkel és az MH Szociálpolitikai Közalapítvánnyal történő együttműködést is
tervesítik.
20. A HVK SZCSF csoportfőnöke a HM KÁT KI vezetőjének, illetve a szervezeti változás tervezésében érintett
honvédségi szervezet tervokmány szerinti felelős vezetőjének előzetes igénye alapján szakmai támogatást biztosít
a továbbfoglalkoztatásra nem tervezettek civil munkaerőpiacra történő visszaillesztésének humánszolgálati feladataival összefüggő feladatok szakszerű végrehajtásában,
valamint elősegíti az MH Szociálpolitikai Közalapítvánnyal és az állami foglalkoztatási szervekkel történő
kapcsolattartást.
5. A költségvetési gazdálkodással
és illetménygazdálkodással kapcsolatos tervezési feladatok
21. A tervokmány szerinti felelős vezetők áttekintik
a feladatok tervokmány szerinti átadás-átvételéhez kapcsolódó kötelezettség-vállalásokat és indokolt esetben tervesítik azok módosításának kezdeményezését, ide értve az
előirányzatok átcsoportosításának, lemondásának, pótelőirányzat-igények felterjesztésének tervesítését is.
22. A HM Védelemgazdasági Hivatal (a továbbiakban:
HM VGH) a 21. pont szerinti pótelőirányzat-igények
figyelembevételével a költségvetési év során kezdeményezi a 2019. évi előirányzat-módosításokat.
23. A HM VGH főigazgatója megtervezi a HM, mint intézmény tervokmányok szerinti szervezeti változással
összefüggő, valamint a megalakításra tervezett Magyar
Honvédség Parancsnoksága (a továbbiakban: MHP) és az
MH Modernizációs Intézet (a továbbiakban: MH MI)
pénzügyi és számviteli ellátását.
24. A tervokmány szerinti felelős vezetők a HM KGIRben meglévő jogosultságok, valamint a HM KGIR-ben
használt eszközök vonatkozásában a szervezeti változás
tervezésében érintett honvédségi szervezeten belüli vagy
az azok közötti tervokmány szerinti átadás-átvétellel érintett személyek esetében a tervezés alapján bekövetkező
változásokat az engedélyezett HM KGIR adatlapokkal
együtt, az érintettek személyügyi eljárásainak lefolytatását
követő ötödik napig megküldik a HM VGH részére.
25. A HM kivételével a szervezeti változás tervezésében érintett honvédségi szervezetek a közalkalmazotti illetménygazdálkodásról szóló 113/2005. (HK 1/2006.) HM
utasítás rendelkezéseinek megfelelően 2019. január 31-ig
megigénylik a HM VGH-tól a honvédelmi alkalmazotti és
közalkalmazotti állomány foglalkoztatásához szükséges
létszámot és béralapot.
26. A pénzügyi és számviteli feladatok végrehajtásának
tervezése érdekében a HM kivételével a szervezeti változás tervezésében érintett honvédségi szervezetek pénzügyi
és számviteli ellátását végző szervezeti elem, valamint
a pénzügyi és számviteli ellátási-utaltsági rend-tervezete
szerint kijelölésre kerülő pénzügyi és számviteli szervezeti
elem a tervezett létszámváltozásnak megfelelően összeállítja a Magyar Honvédség élelmezési ellátásáról szóló
14/2018. (IX.17.) HM rendelet alapján élelmiszer-utalványban részesülők részére biztosítandó utalványok
igénylésének tervét.
27. A pénzügyi és számviteli ellátását végző szervezeti
elemek a 26. pontra figyelemmel végrehajtásra megtervezik a pénzösszeg juttatás és a Széchenyi Pihenő Kártya juttatás biztosításáról szóló 22/2016. (XII. 21.) HM rendeletben meghatározott biztosítási feladatokat.
28. A pénzügyi és számviteli feladatok végrehajtása érdekében a jogutódlással megszüntetésre tervezett MH
Összhaderőnemi Parancsnokság (a továbbiakban MH
ÖHP) Gazdálkodás Támogató Pénzügyi és Ellátó Referatúra (a továbbiakban együtt: MH ÖHP GTPER) együttműködve a HM VGH szakmai igazgatóságaival
a) az adózás rendjéről szóló 2017. évi CL. törvény (a továbbiakban: Art.) 52. § (3) bekezdése alapján a HM utasítás 10. § (3) bekezdés szerint tervezhető határidő figyelembevételével, a tervezhető megszűnés napját követő
30 napon belül – a személyi jövedelemadó kivételével –
bevallás-tervet készít az egyes adókötelezettségekről az
államháztartással szemben évente egyszeri bevallás benyújtására kötelezett adózók részére rendszeresített bevallás-garnitúra kitöltésével, és annak tervezetét az Art.
előírásainak figyelembevételével úgy készíti elő, hogy
az elektronikus úton a miniszter külön utasításában meghatározott határidőkre figyelemmel megküldhető legyen
a Nemzeti Adó- és Vámhivatal részére,
b) az államháztartás számviteléről szóló 4/2013. (I. 11.)
Korm. rendelet 7. §-a és 34. §-a, valamint a 2018. évi éves
költségvetési beszámoló elkészítésének rendjéről szóló
HM VGHÁT szakutasítás szerint az éves költségvetési beszámolónak megfelelő adattartalommal, leltárral és záró
főkönyvi kivonattal alátámasztott adatszolgáltatás tervezeteket készít, amelyeket a miniszter külön utasításában
meghatározott határidőkre figyelemmel megküld a HM
VGH részére,
c) a 2018. évi zárszámadáshoz kapcsolódó intézményi
adatszolgáltatás elkészítéséről szóló HM VGHÁT szakutasítás-tervezete szerint előkészíti a HM VGH részére
megküldendő adatszolgáltatás-tervezetét,
d) megtervezi és előkészíti a szállítói számlák 2018. december 31-ig történő kifizethetőségével és a 2018. december 31-ét követően tervezés alapján fennmaradó, kifizetésre nem tervezhető szállítói számláknak a tervezés során elkészített jegyzőkönyv-tervezetének megfelelő és legkésőbb 2019. január 5-i határidővel a jogutód MHP részére
történő átadhatóságával összefüggő feladatokat,
e) megtervezi és előkészíti az MH ÖHP személyi állományának a kiadott előlegekkel legkésőbb 2018. december 15-i elszámoltatását,
f) a hóközi kifizetések végrehajtását úgy tervezi meg,
hogy azok tervezésen alapuló feladása biztosíthatóvá tegye azt, hogy azok 2018. december 31-ig pénzforgalmilag
teljesíthetőek legyenek,
g) A számfejtési határidőt követően áthelyezett személyi állomány pénzügyi ellátását az átvevő katonai szervezet pénzügyi biztosítását ellátó szervezeti elem biztosítja,
h) legkésőbb 2018. december 21-i határidővel
ha) tervezi a kötelezettség jellegű sajátos elszámolások
valamennyi tétele pénzforgalmi rendezésének végrehajthatóságát és összeállítja az azok rendezéséhez kapcsolódó átadás-átvételi jegyzőkönyvek tervezetét, melyeket a szükséges bizonylat- és analitikák-tervezeteivel
együtt 2018. december 31-ei állapot szerint tervez átadni
a jogutód MHP pénzügyi és számviteli ellátását végző
szervezeti elem részére,
hb) a követelés jellegű sajátos elszámolások és az egyéb
sajátos eszközoldali elszámolások rendezéséhez kapcsolódó átadás-átvételi jegyzőkönyv-tervezeteket a szükséges
bizonylat- és analitikák-tervezeteivel együtt tervezi átadni
a jogutód MHP pénzügyi és számviteli ellátását végző
szervezeti elem részére annak érdekében, hogy az átvételre
tervezhető követelés jellegű sajátos elszámolások pénzforgalmi rendezését a jogutód 2019. január 1-jei határidővel
tervesíteni tudja,
i) a tervezhető megszűnés napjára gondoskodik az előirányzat-felhasználási keretszámla egyenlegének központi
számlára történő utalásáról,
j) az intézményi kártyafedezeti számla megszüntetése
érdekében legkésőbb 2018. december 15-ig megküldi
a HM VGH részére a számlához kapcsolódó kártyákat,
k) 2018. december 19-ig kezdeményezi a házipénztár
záró készpénzkészlet befizetését az előirányzat felhasználási keretszámlájára,
l) tervezetként elkészíti a felszámolási jegyzőkönyv
pénzügyi bedolgozását, és
m) a személyi állományára vonatkozó költségképzési
beállításokat 2019. január 7-i érvényességgel tervezi átál
lítani a megfelelő gazdálkodó szervezet – MHP vagy rendelkezési állomány – költségképzési paraméterrel.
29. Az MH ÖHP a 2018. évi kétoldalú nemzetközi
együttműködési terv (a továbbiakban: KNET), valamint a
2018. évi multilaterális együttműködési terv (a továbbiakban: MET) programjai között tervesített, utazásokra és fogadásokra jóváhagyott fel nem használt előirányzat keret
maradványát legkésőbb 2018. december 31-i határidővel
tervezi lemondani a HM VGH-nál.
30. A HM VGH az MH ÖHP
a) előirányzat-felhasználási keretszámlájának és intéz
ményi kártyafedezeti számlájának 2018. december 31-ei
hatállyal történő megszüntetését tervezheti, melynek során
előkészíti a Magyar Államkincstár részére megküldésre
kerülő dokumentumait,
b) vonatkozásában a megszüntetés előkészítése során,
annak tervezett napja szerinti adatszolgáltatás-tervezete
alapján az éves költségvetési beszámolónak megfelelő
adattartalommal, leltárral és záró főkönyvi kivonattal alátámasztott éves költségvetési beszámoló tervezetét előkészíti a 2018. évi éves költségvetési beszámoló elkészítésének rendjéről rendelkező HM VGHÁT szakutasítás tervezete szerint, és a tervezés alapján annak rögzíthetőségét is
előkészíti és
c) az MH ÖHP GTPR által megküldött kezdeményezés-tervezete alapján előkészíti a követelések és a kötelezettségek HM KGIR-ból való törlését.
6. Hadműveleti feladatok tervezése 31. A tervokmányok szerint a HM hivatali szervezetében maradó HM szervek, valamint a HM szervezetek
a) előkészítik a készenlét fokozására vonatkozó munkaterveiket és kapcsolódó okmányaikat (a továbbiakban:
KFR tervek) az ügyviteli szerv részére 2019. január 1-jét
követően történő leadásra,
b) 2018. december 22-ig tájékoztatják a HM Tervezési
és Koordinációs Főosztály (a továbbiakban: HM TKF)
főosztályvezetőjét KFR tervek ügyviteli szerv részére történő leadásának tervezett időpontjáról, annak előkészítettségéről,
c) a részükre kiadott TÁROGATÓ okmányokat 2019.
január 1-jét követően, legkésőbb 2019. január 31-ig eljuttatják az MHP Hadműveleti Csoportfőnökség ügyviteli
szervéhez.
32. A HVK Hadműveleti Csoportfőnökség csoportfőnöke az együttes intézkedés hatálybalépését követő tizedik
munkanapig szakutasításban szabályozza a HM hivatali
szervezetébe nem tartozó HM szervek, valamint az MH
katonai szervezetei által végrehajtandó hadműveleti feladatokat.
33. A Magyar Honvédség készenléte fenntartásának
és fokozásának követelményeiről szóló M/1/2012. HM
KÁT–HVKF együttes intézkedés, valamint a Magyar
Honvédség készenléte fenntartásának és fokozásának
követelményeiről szóló M/1/2012. HM KÁT–HVKF
együttes intézkedés módosításáról szóló M/1/2013. HM
KÁT–HVKF együttes intézkedés megszűnéssel érintett
honvédelmi szervezeteket illető példányai az együttes intézkedés hatálybalépését követő hónap ötödik napjáig az
azok ellátásért felelős ügyviteli szervek részére leadásra,
illetve azok útján átadásra tervezettek a jogutódként tervezett honvédelmi szervezet részére. Ezen intézkedések további példányainak az MH MI részére történő biztosítása
engedélyezésre tervezhető.
7. Logisztikai feladatok tervezése 34. A szervezeti változás tervezésében érintett honvédségi szervezet vezetője – a HM fejezet béke és békétől eltérő időszaki logisztikai utaltsági rendje (a továbbiakban:
LUR) szerinti, szervezeti változás tervezésében érintett
honvédségi szervezet logisztikai ellátásáért felelős honvédségi szervezet (a továbbiakban: LUR szerinti ellátó
honvédségi szervezet) parancsnokával együttműködve –
intézkedik a vezetése alá tartozó honvédségi szervezet
analitikus és egyéb operatív nyilvántartásainak pontosítására, beleértve a Honvédelmi Minisztérium informatikai
fejlesztései során különböző projektek részeként átvett
eszközökkel kapcsolatos logisztikai feladatok meghatározásáról szóló 187/2016. (HK 7.) HVKF intézkedésben
foglalt eszközök nyilvántartását is.
35. A szervezeti változás tervezésében érintett honvédségi szervezetek a logisztikai ellátásukkal összefüggő
LUR módosítására vonatkozó javaslataikat legkésőbb
2018. december 21-ig megküldik a HVK LOGCSF részére. A beérkezett javaslat alapján – az ellátásért felelős honvédségi szervezettel való egyeztetést követően – a HVK
LOGCSF pontosítja és kiadásra előkészíti a módosított
LUR-t (a továbbiakban: LUR tervezet).
36. A szervezeti változás tervezésében érintett honvédségi szervezetek közötti tervezhető anyagmozgás a tervokmány szerinti átadás-átvételi jegyzőkönyv tervezete alapján, kizárólag az MH-ban használt vagyonnyilvántartó
program által tervokmányként elkészített mozgásbizonylat-tervezeteken történik, illetve azt a szervezeti változás
tervezésében érintett honvédségi szervezetet váltó állomány részére kiadott 15M gyakorló ruházat esetében a
15M hadiruházattal és felszereléssel történő ellátás ideiglenes rendjéről szóló 5/2017. (HK 2.) HM KÁT–HVKF
együttes intézkedés 8. pontja szerint kell tervezni. Ezeket a
tervdokumentumokon az átadó és az átvevő honvédségi
szervezet tervezési okmányban kijelölt anyagfelelősök
aláírják és a LUR tervezet szerinti ellátó honvédségi szervezet a szervezet bélyegzőjével előzetesen hitelesítik
a mozgásbizonylat-tervezeteket.
37. A HM vagyonkezelésébe tartozó ingó vagyoni elemeket érintően a szervezeti változás tervezésében érintett
átadó HM szerv és átvevő honvédségi szervezet – az egyes
leltározási és év végi zárási feladatok végrehajtásáról
szóló 59/2018. (HK 10.) HM KÁT–HVKF együttes intézkedésben (a továbbiakban: 59/2018. HM KÁT–HVKF
együttes intézkedés) meghatározott, 2018. december 31-i
fordulónappal végrehajtásra kerülő, az eszközök és források leltározásának eredménye, a HM VGH HM-I Objektum Gazdálkodás Támogató és Pénzügyi Ellátó Referatúra
által biztosított tárolóhelyi nyilvántartások és a honvédelmi kiállítóhelyek létrehozásáról és működtetéséről, valamint a honvédelmi szervezetek által a HM Hadtörténeti
Intézet és Múzeumtól kölcsönzött műtárgyak kezeléséről
szóló 7/2015. (II. 20.) HM utasítás (a továbbiakban:
7/2015. HM utasítás) 8. § (3) bekezdése szerinti analitikus
nyilvántartás alapján – a 2019. január 1-jére tervezett fordulónapnak megfelelő állapot szerint tervezi a szervezeti
változás tervezésében érintett honvédségi szervezetek közötti és a tervokmány szerinti átadás-átvételt.
38. A tervokmány szerinti felelős vezető a tervokmány
szerinti átadás-átvételről készült jegyzőkönyv-tervezet
egy példányát 2019. január 29-ig
a) a HM védelemgazdaságért felelős helyettes államtitkár, b) az analitikus és egyéb nyilvántartásokon történő átvezetés és a káreljárás lefolytatása céljából
ba) a HM vagyonkezelésében és a LUR szerinti ellátó
honvédségi szervezet használatában lévő ingóságok tekintetében a LUR szerinti ellátó honvédségi szervezet parancsnoka,
bb) a Magyar Állam tulajdonában és a HM HIM használatában lévő műtárgyak vonatkozásában a HM HIM parancsnoka
részére megküldi.
39. A szervezeti változás tervezésében érintett honvédségi szervezet az ingatlanok vonatkozásában – a LUR
tervezet szerinti ellátó honvédségi szervezet a szervezeti
változás tervezésében érintett honvédségi szervezet objektumainak üzemeltetési feladatainak ellátásáért felelős
szervezeti elemének közreműködésével – az általa használt helyiségek tervokmány szerinti átadás-átvételéről készült jegyzőkönyv-tervezet egy példányát 2019. január
29-ig megküldi a LUR tervezet szerinti ellátó honvédségi
szervezet részére. A LUR tervezet szerinti ellátó honvédségi szervezet a jegyzőkönyv-tervezetek alapján tervesíti
és előkészíti a szakanyag nyilvántartások tervezetteknek
megfelelő átvezetését.
40. A szervezeti változás tervezésében érintett honvédségi szervezetek – a feladataik és rendszeresített beosztásaik számának változása alapján, annak megfelelően –
a LUR tervezet szerinti ellátó honvédségi szervezet a szervezeti változás tervezésében érintett honvédségi szervezet
objektumainak üzemeltetési feladatainak ellátásáért felelős szervezeti elemének közreműködésével tervezetként
elkészítik a szervezet részére szükséges elhelyezési feltétel-igényeket, melyeket megküldenek a LUR tervezet szerinti ellátó honvédségi szervezet részére. A LUR tervezet
szerinti ellátó honvédségi szervezet parancsnoka az elhelyezési igény-tervek alapján tervezi a szervezeti változás
tervezésében érintett HM szerv által átadott, vagy leadott
szolgálati-, iroda- és egyéb helyiségek, továbbá elhelyezési anyagok és a meglévő kapacitások felhasználását és
biztosítását.
41. A szervezeti változás tervezésében érintett honvédségi szervezetek közötti tervesített anyagmozgatásokra,
beleértve azok analitikus és egyéb operatív nyilvántartásainak módosítására és pontosítására
a) a honvédelmi kiállítóhelyek létrehozásáról és működtetéséről, valamint a honvédelmi szervezetek által
a 7/2015. HM utasítás szerinti műtárgyak esetében
a HM HIM parancsnoka,
b) az a) pont hatálya alá nem tartozó további eszközök
esetében a LUR tervezet szerinti ellátó honvédségi szervezet parancsnoka
készíti elő az intézkedésének tervezetét.
42. A megszüntetésre tervezett honvédelmi szervezetek
logisztikai ellátását végző honvédelmi szervezet a megszüntetésre tervezett HM szervekkel, valamint – a HM
mint intézmény vagyonnyilvántartásában vezetett anyagnemek vonatkozásában – a jogutódként tervezett honvédelmi szervezetekkel az 59/2018. HM KÁT-HVKF együttes intézkedésében meghatározott, 2018. december 31-i
fordulónappal végrehajtásra kerülő, az eszközök és források leltározásának eredménye alapján hajtja végre a megszüntetés anyag-nyilvántartási és anyagmozgatási feladatait.
43. A vagyonátadást úgy kerül tervesítésre, hogy az átvevőként tervezett honvédelmi szervezetek 2019. január
1-jei átadás-átvételi dátummal, legkésőbb 2019. június
30-i lezárással tervezhetik.
44. Az MH ÖHP által a MHP részére átadásra tervezett
szervezeti elem vagyonát az MHP logisztikai ellátására
tervezett honvédelmi szervezet tervezheti átvételre. A tervezés során az átadás-átvétel a raktári készletek és a személyhez kötött vagyon vonatkozásában felelősségvállalási nyilatkozattal – amely az átadás-átvételi jegyzőkönyv-tervezetének részét képezi – a 43. pont szerinti feladatoknak, határidőnek és mozgáskódoknak megfelelő
végrehajtással kerül tervezésre és előkészítésre.
45. Az MH ÖHP parancsnoka előkészíti a vezetése alá
tartozó szervezet analitikus és egyéb operatív nyilvántartásainak pontosításáról rendelkező intézkedésének tervezetét.
46. Az MH ÖHP a számítástechnikai anyagait és eszközeit a tervezett 2019. január 1-jei átadás-átvételi dátumot
követően tervezi átadni az MHP székesfehérvári székhelyén, valamint budapesti telephelyén működtetésre tervezett szervezeti eleme részére.
47. Az MH vitéz Szurmay Sándor Budapest Helyőrség
Dandár (a továbbiakban: MH BHD) parancsnoka előkészíti a kiválásra tervezett HM szervek és azok jogutód honvédelmi szervezetei közötti anyagmozgatásokról rendelkező intézkedésének tervezetét, amely tartalmazza a honvédelmi kiállítóhelyek létrehozásáról és működtetéséről,
valamint a honvédelmi szervezetek által a 7/2015. HM
utasítás szerinti műtárgyakat, azok analitikus és egyéb
operatív nyilvántartásainak módosítását és pontosítását
érintő feladatokat is.
48. Az MH ÖHP parancsnoka és a kiválásra tervezett
HM szervek vezetői előkészítik a HM HIM-mel megkötött
kölcsönzési szerződés alapján az attól átvett műtárgyak
visszavételét vagy jogutód honvédségi szervezet részére
történő átadását kezdeményező dokumentumokat.
49. Az MH BHD parancsnoka a szervezeti változás tervezésében érintett, a tervokmányok szerint a HM hivatali
szervezetéből kiválásra tervezett HM szervekkel együttműködve előkészíti a gépjármű-szaktechnikai terület vonatkozásában a szervezeti változás tervezésével érintett
honvédségi szervezet részére biztosított gépjárművek és
azok gépjárművezetőinek a jogutódként tervezett honvédelmi szervezet részére történő biztosításáról és az üzemeltetés feltételeinek megszervezéséről rendelkező intézkedését. Az MH BHD parancsnoka a központi nyilvántartás aktualizálása érdekében az MHP részére biztosításra
tervezett gépjárműtechnikai eszközök jóváhagyott biztosítási tervét megküldi az MH Logisztikai Központ (a továbbiakban: MH LK) részére.
50. A jogutód honvédelmi szervezet felelős vezetője által átvevőként kijelölt személyek – a LUR tervezet szerint
illetékes honvédelmi szervezet felelős vezetője által kijelölt bizottsági tagok ellenőrzése mellett – az MH ÖHP parancsnoka által a tervekben átadóként kijelölt személyektől a tervezési okmányban meghatározott határidővel,
helyiségleltár alapján megtervezik az MH ÖHP által felügyelt és használt szolgálati-, iroda- és egyéb helyiségek,berendezési tárgyak, bútorzat, valamint a Részletes
Felszerelési Könyv, illetve szakanyag-nyilvántartások
szerint a személyhez kötött elszámolás-köteles szakanyagok átvételének rendjét.
51. Az MHP az átvételre tervezett feladatokra tekintettel előkészíti a feladatok ellátásához szükséges elhelyezési
feltételeket érintő igénylésének-tervezetét, melyet megküld a LUR tervezet szerint illetékes honvédelmi szervezet
részére. Az MHP igénye alapján 2019. január 1-jei tervezési határidő figyelembevételével a LUR tervezet szerint
illetékes honvédelmi szervezet tervezi az új feladatok ellátásához szükséges szolgálati, iroda- és egyéb helyiségek
biztosítását.
52. Az átvevőként tervesített honvédelmi szervezetek
– a LUR tervezet szerint illetékes katonai szervezet közreműködésével – az átvevő honvédelmi szervezetek érintett
szervezeti elemei által használt helyiségek átadás-átvételéről készült jegyzőkönyv-tervezetek egy példányát az átadás-átvételi eljárás tervezett időpontját követő ötödik napig tervezi megküldeni a LUR tervezet szerint illetékes
honvédelmi szervezet felelős vezetője részére, aki a jegyzőkönyv-tervezetek alapján intézkedik a szakanyagnyilvántartások tervezésen alapuló átvezetésére.
53. A Magyar Honvédség készenléte fenntartásának és
fokozásának logisztikai támogatásáról szóló M/3/2013.
(HK 12.) HM KÁT–HVKF együttes intézkedés és
a Magyar Honvédség készletképzési és készletlépcsőzési
rendjéről szóló M-1/2012. HVKF intézkedés megszűnéssel érintett honvédelmi szervezeteket illető példányai az
együttes intézkedés hatálybalépését követő hónap ötödik
napig az azok ellátásért felelős ügyviteli szervek részére
leadásra, illetve azok útján átadásra tervezettek a jogutódként tervezett honvédelmi szervezet részére. Ezen intézkedések további példányainak az MH MI részére történő biztosítása engedélyezésre tervezhető.
8. Infrastrukturális feladatok tervezése 54. A LUR tervezet szerinti ellátó honvédségi szervezet
elhelyezési utaltságában lévő ingatlanok vonatkozásában
a tervezett szervezeti változás az ingatlanokat úgy érintheti, hogy azok alapvető utaltsági rendje nem módosítható.
55. A szervezeti változás tervezésében érintett, a tervokmányok szerint a HM hivatali szervezetében maradó
HM szervek – a feladataik és rendszeresített beosztásaik
számának változása alapján, annak megfelelően – az ingatlan üzemeltetésért felelős – MH BHD HM Objektumok
Üzemeltetési Igazgatóság útján – tervezik a szükséges elhelyezési feltételek kialakításának igénylését az MH
BHD-tól. A szervezeti változás tervezésében érintett,
a tervokmányok szerint a HM hivatali szervezetében maradó HM szervek indokolt esetben hibajavítási, illetve karbantartási feladatok végrehajtását érintő igényt is tervezhetnek.
56. A szervezeti változás tervezésében érintett, a tervokmányok szerint a HM hivatali szervezetéből kiválásra
tervezett HM szervek – a feladataik és rendszeresített beosztásaik számának változása alapján, annak megfelelően
– az ingatlan üzemeltetésért felelős – MH BHD HM Objektumok Üzemeltetési Igazgatóság útján az 55. pont szerinti rendben tervezik a szükséges elhelyezési feltételek kialakításának igénylését. A szervezeti változás tervezésében érintett, a tervokmányok szerint a HM hivatali szervezetéből kiválásra tervezett HM szervek indokolt esetben
hibajavítási, illetve karbantartási feladatok végrehajtását
érintő igényt is tervezhetnek.
57. Az MH BHD a tárgyi objektum elhelyezési biztosítási tervében (a továbbiakban: EBT) rögzített karbantartási
feladatok végrehajtására figyelemmel tervezi az igényelt
elhelyezési feltételek biztosítását. Az MH BHD az
EBT-ben ütemezett feladatok esetlegesen szükséges átcsoportosítási, illetve módosítási kérelmének tervezetét a
21520/01/44/10-01-03 számú szolgáltatási szerződésben
(a továbbiakban: Szolgáltatási Szerződés) meghatározott
helyi üzemeltetés vezető nyilatkozatával együtt, soron kívül tervezetként felterjeszti a HM VGH részére.
58. Az MH BHD 2019. január 1-jéig a meglévő kapacitások felhasználásával elkészíti a szervezeti változás tervezésében érintett az 55. és 56. pont szerinti szervek által
tervezetten használandó helyiségek elhelyezési terv-terve
zeteit. Az elhelyezési terv-tervezetei a meglévő kapacitások felhasználásával kerülnek tervezésre és előkészítésre.
59. Az elhelyezési terv-tervezetek melléklete tartalmazza az elhelyezési feltételek kialakításához szükséges bútor
szakanyag mozgatásának tervezett ütemezését. A Szolgáltatási Szerződésnek megfelelően az MH BHD a bútor
szakanyag mozgatás végrehajtásához szükséges rakodó
szolgáltatás igény-tervet készít, melyet az ütemterv szerint
tervezettek szerint a tervezett végrehajtást megelőző
5 munkanapig tervezi felterjeszteni a HM VGH részére.
60. Az MHP székesfehérvári székhelyén ellátandó logisztikai és infrastrukturális feladatai úgy kerülnek megtervezésre, hogy a HM utasítás 12. § (4) bekezdése szerint
a feladatokra kijelölt MH 43. Nagysándor József Híradó és
Vezetéstámogató Ezred (a továbbiakban: MH 43. hír.
és vt. e.) az MH ÖHP felszámolásért felelős vezetője és
az MHP székesfehérvári székhelyének vezetésére kijelölt
vezetője által meghatározott támogatási feladatok ellátására kerüljenek. Az MH 43. hír. és vt. e. az 56–59. pontok figyelembevételével megtervezi az MHP székesfehérvári
székhelyét érintő feladatokat, valamint elkészíti az azokban nevesített dokumentumokat, továbbá a gépjárműtechnikai eszközök biztosítása körében a 49. pont szerinti
eljárásrendnek megfelelően jár el.
9. Híradó, informatikai és információvédelmi
szakfeladatok tervezése 61. A híradó és informatikai szolgáltatások biztosítása
a tervezési és a miniszter külön utasításában meghatározott tervezési és szervezési időszak teljes időszakára tervezésre kerül a szervezeti változás tervezésében érintett
honvédségi szervezetek részére. A szolgáltatások átcsoportosítása, csökkentése, vagy megszüntetése csak a tervezett feladat végrehajtásának időtartamára tervezhető.
62. Az érintett honvédségi szervezetek felelős vezetői
a vezetésük alá tervezett honvédségi szervezetre vonatkozó szervezeti és személyi változások tekintetében 2018.
december 31-ig megküldik – a Magyar Honvédség Kormányzati Célú Elkülönült Hírközlő Hálózatának békeidejű üzemeltetési és felügyeleti rendjéről, valamint
a központilag biztosított szolgáltatások igénybevételének
szabályairól szóló 55/2013. (IX. 13.) HM utasítás (a továbbiakban: 55/2013. HM utasítás) rendelkezései alapján a területileg illetékes üzemeltető szervezet részére
a) a tervezett változás szerint érintett személyek nevét,
rendfokozatát és beosztását vagy munkakörét, és
b) a híradó és informatikai szolgáltatások összesített
igényének tervét és a biztosítandó, módosítandó vagy törlésre kerülő híradó-informatikai szolgáltatások tervezetét,
különös figyelemmel azon személyek adataira, akiknek
foglalkoztatásra irányuló jogviszonya megszüntetésre tervezett.
63. A szervezeti változás tervezésében érintett honvédségi szervezettől a szervezeti változás tervezésében nem
érintett honvédségi szervezethez távozó, a jelenlegi elhelyezési körletét tervezetten elhagyó és beosztást vagy
munkakört váltó felhasználók részére az új beosztásukhoz
vagy munkakörükhöz szükséges szolgáltatásokat az
55/2013. HM utasítás alapján 2019. január 24-ig az új
szervezet igényli meg. Az új szervezet a tervezési és a miniszter külön utasításában meghatározott szervezési időszak végéig tervesíti és megküldi, továbbá folyamatosan
felülvizsgálja és szükség szerint újra megküldi a szolgáltatási igényeinek tervét.
64. Az MH BHD
a) a szervezetek szolgáltatás igény-tervei alapján össze
síti és tervesíti a létesítésre, megszüntetésre, módosításra
tervezett híradó-informatikai szolgáltatások módosításának ütem-tervét,
b) megküldi az a) alpont szerinti feladatok végrehajtására vonatkozó javaslat-tervezetét az MH Kormányzati Célú
Elkülönült Hírközlő Hálózat Hálózatgazda részére. A javaslat-tervezet tartalmazza a saját erőforrások felhasználásával nem biztosítható szolgáltatási igények-tervét és azok
becsült forrásigényét is, és
c) a tervezett szervezeti változtatásoknak megfelelően
végrehajtásra előkészíti a szervezeti adatbázisok, címtár és
hozzáférés szabályzó szolgáltatások módosítását, szétválasztását.
65. A tervokmány szerinti felelős vezetők a 2019. január 1-jére tervezett fordulónapig elkészítik az elektronikus adatvagyon megfelelő kezelésére, megőrzésére és védelmére kiterjedő intézkedésük tervezetét.
66. A tervokmány szerinti felelős vezetők felelősek
a) a híradó és informatikai eszközök mozgatásának
megtervezéséért, azok ellátó szervezetekkel történő
egyeztetéséért, b) a híradó és informatikai eszközök átadás-átvétele
végrehajtásának tervezéséért,
c) az informatikai eszközök átadás-átvételét megelőző
adatmentések végrehajtásának tervezésért és
d) az a) és c) alpontban meghatározott feladatok során
az információvédelmi rendszabályok betartásáért.
67. A tervokmány szerinti felelős vezetők a megtervezett átadás-átvételi eljárás keretében gondoskodnak arról,
hogy a vezetésük alá tervezett honvédségi szervezet vagy
HM szerv által kezelt adatok ne sérüljenek meg, ne semmisüljenek meg, módosításukra ne kerüljön sor és azokhoz
illetéktelen személyek ne férjenek hozzá.
68. Az üzemeltetésre kijelölt és területileg illetékes honvédségi szervezet tervezi a szervezeti változás tervezésében érintett honvédségi szervezetek felhasználói adatainak
archiválásával, törlésével és az új felhasználói igények
összeállításával kapcsolatos szakfeladatok végrehajtását.
69. A szervezeti változás tervezésében érintett honvédségi szervezetek híradó és informatikai szolgáltatásokkal
történő ellátása és biztosítása elsősorban a szervezeti változás tervezésében érintett honvédségi szervezetek közötti
és a tervokmány szerinti átadás-átvételi eljárás keretében
átvett, működőképes eszközök az MH központi raktári
készletei felhasználásával tervezhető.
70. Azon személyek, akiknek az eszközök és a szolgáltatások használatára vonatkozó jogosultsága megszüntetésre tervezett, a használatukban lévő szolgálati rádiótelefon, SIM-kártya, telefonkészülék, faxberendezés, EDRkészülék és számítástechnikai eszközök leadásának időpontjaként a jogosultság tervezett megszűnését követő
ötödik munkanapjáig a vonatkozó szabályozók figyelembevételével kerül tervezésre.
71. A szervezeti változás tervezésében érintett honvédségi szervezeten belüli vagy az azok közötti tervokmány
szerinti átadás-átvétellel érintett személyeknek a használatukban lévő szolgálati rádiótelefonnal, SIM-kártyával, telefonkészülékkel, faxberendezéssel, adat-modemmel, számítástechnikai eszközökkel, EDR-készülékkel, valamint
azok tartozékaival történő elszámoltatás hatályos szabályozókban foglaltlogisztikai eljárások szerint kerül tervezésre. Az adathordozóval, vagy adattárolási funkcióra
alkalmas memóriával rendelkező eszközök esetében a felhasználói adatok, valamint a további használatot akadályozó személyes beállítások és szolgáltatások megfelelő
eljárással történő törlését – a szükséges adatok mentését
követően – az eszközök leadása előtti végrehajtással kell
tervezni. A speciális szolgáltatást vagy eszközt – ideértve
a bérelt áramkört, az egyedi internet-hozzáférést, az egyedi routert és a switchet – igénybe vevő, a szervezeti változás tervezésében érintett HM szerv tervokmány szerinti felelős vezetője a 2019. január 1-jére tervezett fordulónapig
megküldi a szolgáltatás vagy eszköz további szükségességét vagy a leadás rendjét tartalmazó nyilatkozat-tervezetét
az üzemeltetésre kijelölt és területileg illetékes honvédségi
szervezet részére.
72. A tervokmány szerinti felelős vezetők a szolgálati
rádiótelefon-használatra vonatkozó egyedi engedélyeztetési eljárás alá eső kérelem-tervezeteket a szolgálati rádiótelefon-ellátás és használat szabályairól szóló 23/2011.
(III. 2.) HM utasításban meghatározottak szerint a 2019.
január 1-jére tervezett fordulónapig állítják össze és terjesztik fel az MH híradó, informatikai és információvédelmi feladatok stratégiai szintű feladatait ellátó honvédségi
szervezet részére.
73. Az MH BHD a szolgálati rádiótelefonok tervezettek
szerinti használatát a korábbi hívószám megtartásával a
2019. január 1-jére tervezett fordulónapot követően oly
módon tervezi, hogy azon személyek részére, akik a tervezés dokumentumok alapján továbbiakban is jogosultak
szolgálati rádiótelefon használatára a szolgáltatások biztosítottak legyenek.
74. A tervokmány szerinti felelős vezetők saját szervezetük vonatkozásában felelősek
a) az MH tudakozói telefonkönyv és az MH elektronikus levelezési fiókok – ideértve az újonnan létrehozott hívószámokat és levelezési fiókokat, valamint a törlésre tervezett felhasználók – adatai pontosításának tervezéséért és
előkészítéséért és
b) az a) pont szerinti változások tervezetének az MH
BHD részére 2019. január 31-ig történő megküldéséért.
75. A kiadmányozói elektronikus aláírást igénybe vevő,
a szervezeti változás tervezésében érintett honvédségi
szervezet vezetője – ideértve a szervezeti változás tervezésében érintett HM szerv vezetőjét is – a kiadmányozói feladatkört érintően legkésőbb a tervezett személyi változást
megelőző tizenötödik napig az az elektronikus aláírást biztosító eszköz használatának szabályairól és az azzal történő ellátás rendjéről szóló 1/2018. (HK 1.) HVK HIICSF
szakutasítás 15/a alpontja alapján előkészíti az új elektronikus aláírás igénylését és a regisztráció végrehajtását.
76. A szervezeti változás tervezésében érintett honvédségi szervezet tervokmány szerinti felelős vezetői a vezetésük alá tervezett szervezetekre vonatkozó szervezeti és
személyi változások tekintetében 2018. december 15-ig
a) a személyi biztonsági okmányok aktualizálása érdekében a szervezeti változás tervezése alapján érintett személyek nevét, rendfokozatát és beosztását vagy munkakörét,
b) a minősített informatikai szolgáltatások összesített
igényét –különös figyelemmel azon személyek adataira,
akiknek foglalkoztatásra irányuló jogviszonya tervezetten
megszüntetésre kerül –, és a biztosítandó, módosítandó
vagy törlésre kerülő minősített informatikai szolgáltatásokat,
c) a minősített adatokhoz történő hozzáférés biztosítása
érdekében a szervezeti változás tervezésében érintett és
a más honvédségi szervezettől átvételre tervezett személyekre vonatkozóan kitöltött adathozzáférési kérelmeket és
d) a más honvédségi szervezethez áthelyezésre kerülő
személyek tekintetében az átvevő honvédségi szervezet
megnevezését
tartalmazó tervet megküldik a szervezeti változás tervezésében érintett és illetékes honvédségi szervezet biztonsági
vezetője részére.
77. Az MH ÖHP parancsnoka az általa vezetett szervekre
és alárendeltségébe tartozó honvédségi szervezetekre vonatkozó szervezeti és személyi változások tekintetében a
változásban érintett személyek nevét, rendfokozatát és beosztását vagy munkakörét a híradó és informatikai szolgáltatások összesített igényét és a számukra biztosítandó, módosítandó vagy törlésre kerülő híradó-informatikai szolgáltatásokat érintő tervdokumentumokat 2018. december 15-ig
a híradó-informatikai szolgáltatások biztosításának és átszervezésének tervezése érdekében megküldik az MH BHD
részére. Külön figyelmet kell fordítani azon személyek adatainak megadására, akiknek foglalkoztatásra irányuló jogviszonya tervezetten megszüntetésre kerül.
78. Az MH ÖHP-tól, illetve a kiválásra vagy megszüntetésre tervezett HM szervektől a szervezeti változás tervezésében nem érintett honvédségi szervezethez távozásra,
a jelenlegi elhelyezési körletének elhagyásra és beosztás
vagy munkakör váltására tervezett felhasználók részére
az új beosztásukhoz, munkakörükhöz szükséges szolgáltatásokat az 55/2013. HM utasítás rendelkezéseinek
megfelelően 2018. december 15-i határidővel az új szervezet tervezheti igényelni.
79. Az üzemeltetésre kijelölt és területileg illetékes honvédségi szervezet a felhasználó szervezetek igény-tervei
alapján felméri a létesítésre, megszüntetésre, módosításra
kerülő híradó-informatikai szolgáltatásokat és a feladatok
végrehajtására vonatkozó javaslatának-tervezetét megküldi a HVK Híradó, Informatikai és Információvédelmi
Csoportfőnökség (a továbbiakban: HVK HIICSF) 2019.
január 1-jét követően az MHP Infokommunikációs és Információvédelmi Csoportfőnökség (továbbiakban MHP
IICSF) részére, amely tartalmazza a saját erőforrások felhasználásával nem biztosítható szolgáltatási igényeket és
azok becsült forrásigényét is.
80. Az MH ÖHP parancsnoka és a kiválásra vagy megszüntetésre tervezett HM szervek felelős vezetői saját
szervezetük vonatkozásában az átadásra tervezett fizikai
biztonsági területeiről, minősített elektronikus rendszereiről jegyzék-tervezetet készít, amely alapján a fizikai biztonsági területeket, a minősített elektronikus rendszereket
és azok dokumentációit 2019. január 31-i határidővel tervezi átadni az átvevőként tervesített honvédségi szervezet
részére. A tervezett átalakításokkal összefüggő változás
lekövetésének előkészítése érdekében az átvevőként tervesített honvédségi szervezet 2019. május 30-i határidő figyelembevételével előkészíti az akkreditált fizikai biztonsági területek, illetve elektronikus rendszerek adatkezelési, illetve rendszerengedélyei módosításával kapcsolatos
és a BM Nemzeti Biztonsági Felügyelet részére megküldendő kezdeményezési dokumentumok-tervezeteit.
81. Az MH ÖHP parancsnoka – a HVK HIICSF-fel
együttműködésben – az MH ÖHP önálló postafiók-számának megszűnésre, és az MHP önálló postafiók-számának
létrehozását érintő változás-bejelentési dokumentum tervezetét úgy készíti elő, hogy a tervezett változásra tekintettel 2018. december 15-ig a postafiók bérleményt biztosító postai szerv vezetője részére megküldhető legyen.
10. Dokumentumvédelmi és ügyviteli feladatok
tervezése 82. A kiválásra tervezett HM szerveket kiszolgáló ügyviteli szervek, valamint az MH ÖHP által kezelt és átadásra tervezett nyilvántartások 2019. június 30-ig integrálásra
kerülnek az MHP ügyviteli rendszerébe.
83. A 2019. január 1. és február 28. között időszakra tervezett éves tételes ügyviteli ellenőrzést követően kerül sor
a kiválásra tervezett HM szerveket kiszolgáló ügyviteli
szerveknek az MHP részére történő szakmai átadására.
A szakmai átadás-átvétel alapja az éves ügyviteli ellenőrzésről készült a kiválásra tervezett HM szerveket kiszolgáló ügyviteli szerveket érintő jegyzőkönyv.
84. Az MHP ügyviteli kiszolgálása úgy kerül tervezésre, hogy az MHP budapesti telephelyén jelentkező
feladatok a kiválásra tervezett HM szerveket korábban
kiszolgáló ügyviteli szervek és a székesfehérvári székhelyén jelentkező feladatok az MH ÖHP kiszolgálását
végző, illetve a kialakításra tervezhető új ügyviteli irodák
útján elláthatóvá váljanak.
85. A tervokmányok szerint a HM hivatali szervezetében maradó HM szervek nyílt nemzeti iratainak kezelésére
továbbra is a HM Elektronikus Iratkezelési Rendszer (a továbbiakban: HM EIR) változatlan formában, az STN hálózatról elérhetőség mellett tervezhető alkalmazásra. A HM
EIR a Nemzeti Infokommunikációs Szolgáltató Zrt. üzemeltetési tevékenységétől független iratkezelési rendszerként kerül tervezésre.
86. Az MHP nyílt nemzeti iratainak kezelésére a Csoportmunka és Dokumentum Menedzsment modult is integráló MHP EIR környezet (a továbbiakban: MHP iEIR)
kerül kialakításra. Az MHP felhasználói állományának
felkészítése az MHP iEIR használatának szabályairól rendelkező MHP belső rendelkezésben meghatározottak szerint tervezhető.
87. Az MH ÖHP és a kiválásra vagy megszüntetésre tervezett HM szervek ügyintézői által kezelt, további ügyintézést nem igénylő papír alapú iratok irattárkezelésre előkészítve leadásra tervezhetőek az ellátásukat végző ügyviteli szerv részére.
88. A kiválásra vagy megszüntetésre tervezett HM szervek ügyintézői a HM EIR-ben kezelt és
a) az MHP működéséhez szükséges irataikat egyszerűsített átadó funkció használatával a HM EIR „átadó ponton” keresztül átadják az MHP iEIR-be. Az átadott anyagokat, már MHP iEIR felhasználóként az MHP iEIR „átvevő pontján” az adott feladatkört folytató ügyintézők veszik át,
b) a tervokmányok szerint a HM hivatali szervezetében
maradó HM szervek további működéséhez szükséges iratok a HM EIR alkalmazásával kerülnek átadásra.
89. Amennyiben a felhasználó személye vagy feladatrendszere megváltozik, gondoskodni kell a kapcsolódó
iratok leadásáról, valamint az iratok ügyviteli szerven keresztüli, illetve EIR-ben történő átadásáról a feladatrendszer szerint illetékes felhasználó, vagy ennek ismeretének
hiányában az illetékes MHP szerv részére.
90. Amennyiben a tervokmányok szerint a HM hivatali
szervezetében maradó HM szerv ügyintézőjének személye, feladatköre, illetve annak kiszolgálást ellátó ügyviteli
szerve nem változik, abban az esetben nem kerül sor az általa kezelt ügyiratok átadás-átvételére.
91. Amennyiben a tervokmányok szerint a HM hivatali
szervezetében maradó HM szerv vagy MHP szervezeti
elem földrajzi elhelyezése, illetve azok szervezetébe tervezett személyek beosztása oly mértékben változik, hogy annak a korábbi ügyviteli szerv általi kiszolgálása már nem
biztosítható, akkor az érintett személyek és szervezeti elemek ügyintézői iratjegyzéken átadják a szervezetük további működéshez szükséges iratokat az együttes intézkedés
hatálybalépésének napja szerinti a kiszolgálásukat végző
ügyviteli szerv részére. Az ellátást végző ügyviteli szervek
közötti átadás-átvételeket és nyilvántartásba vételt követően a 2019. január 1-jét követő időszakra tervezett ügyviteli szervtől átveszik azokat.
92. Az MH ÖHP ügyintézői az általuk kezelt, részükre
kiadott iratokkal a szervezeti elemüket kiszolgáló, decentralizált ügykezelő felé számolnak el, iratonként megjelölve a feladatkör szerint továbbiakban illetékes MHP szervet, vagy annak tervezett felhasználóját. A decentralizált
ügykezelő az MH ÖHP kiszolgálását végző ügyviteli
szervtől átvett valamennyi ügyviteli anyaggal elszámol
a nyilvántartó felé.
93. Az MH ÖHP és a kiválásra vagy megszüntetésre tervezett HM szerv jegyzék-tervezetet készít a jogutódként
tervezett honvédségi szervezettől eltérő más honvédségi
szervezethez áthelyezésre tervezett személyek fényképes
aktívkártyás belépési engedélyeiről, amelyet 2018. december 21-ig megküld a HVK HIICSF részére.
94. Az MH ÖHP parancsnoka és a kiválásra vagy megszüntetésre tervezett HM szervek felelős vezetői elkészítik
a foglalkoztatásra irányuló jogviszony megszüntetésére
tervezett személyi állomány fényképes aktívkártyás belépési engedélyeinek jegyzék-tervezetét, amelyben szereplő
aktívkártyás belépési engedélyek a szolgálatteljesítés vagy
munkavégzés utolsó tervezett napján az elszámoltatásra
tervezett személyektől bevonásra és 2019. január 30-i
határidővel megküldésre kerülnek a terv szerint átvételre
kijelölt szervezet részére.
95. A Honvéd Vezérkar főnöke (a továbbiakban:
HVKF) az MHP megalakításának részletes dokumentumvédelmi és ügyviteli feladatait az együttes intézkedés hatályba lépését követő második munkanapig kiadásra kerülő parancsában szabályozza.
96. Az MH ÖHP felszámolásért felelős vezetőjeként
tervezett vezető az MHP IICSF-fel együttműködve elkészíti a Magyar Honvédség Egységes Iratkezelési Szabályzata 406. és 407. pontjában meghatározott feladatokra vonatkozó és az MH ÖHP ügyviteli szervének a 2019. június
30-ig történő felszámolásáról rendelkező intézkedését.
11. Az államháztartási belső ellenőrzéssel
és az operatív belső kontrollrendszerrel összefüggő
feladatok tervezése 97. Az MHP és az MH MI tervokmány szerinti felelős
vezetője az államháztartásról szóló 2011. évi CXCV. törvény, a költségvetési szervek belső kontrollrendszeréről és
belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.), valamint a tervokmányok
alapján gondoskodik a független államháztartási belső ellenőrzés megszervezéséről és működtetéséről oly módon,
hogy az 2019. június 30-ig megvalósuljon.
98. A szervezeti változás tervezésében érintett honvédségi szervezetek – a működési folyamatok szervezeti
változásokból eredő kockázataira tekintettel – 2019. február 28-ig felülvizsgálják és szükség szerint módosítják
a 2019. évi államháztartási belső ellenőrzési terveiket.
Az MHP 2019. február 28-ig, az MH MI 2019. június
30-ig összeállítja a 2019. évi államháztartási belső ellenőrzési tervét.
99. A szervezeti változás tervezésében érintett honvédségi szervezeten belüli vagy az azok közötti tervokmány
szerinti átadás-átvétel tárgyát képezik az államháztartási
belső ellenőrzésekhez kapcsolódóan az ellenőrzések alapján javasolt és meg nem valósult intézkedési feladatok.
A tervokmány szerinti felelős vezetők az átadás-átvétel
időpontjáig külső ellenőrzéshez kapcsolódóan végrehajtott, de még nem jelentett intézkedésekről, továbbá az
átadásra tervezett intézkedések tervokmány szerinti átadás-átvételéről, valamint a tervezett feladatátadás következtében időszerűtlenné váló feladatokról 2018. december
31-ig tájékoztatják a HM Belső Ellenőrzési Főosztály főosztályvezetőjét.
100. Az MH ÖHP parancsnoka a 2018. évi államháztartási belső ellenőrzések végrehajtásáról szóló éves jelentését 2018. december 21-ig elkészíti és az előírt rendnek
megfelelően felterjeszti.
101. A szervezeti változás tervezésében érintett, tervokmány szerinti felelős vezető – így különösen a honvédelmi
szervezet vagy foglalkoztatási jogviszony váltására tervezett vezető – a belső kontrollrendszerre vonatkozó értékelési és nyilatkozattételi kötelezettségének teljesítését úgy
tervezi, hogy a Bkr. 11. § (4) bekezdése, valamint a honvédelmi szervezetek belső kontrollrendszerének kialakításáról, működtetéséről és fejlesztéséről szóló 43/2017.
(VIII. 17.) HM utasítás 16. § (2) bekezdése és a Honvédelmi Minisztérium, mint intézmény Operatív Belső Kontrollok Rendszere Szabályzata kiadásáról szóló 31/2014.
(HK 12.) HM KÁT szakutasítás (a továbbiakban: Szakutasítás) 21.4. pontja szerint végrehajtható legyen.
102. Az MH ÖHP parancsnoka és a kiválásra vagy megszüntetésre tervezett HM szerv felelős vezetője a belső
kontrollrendszerre vonatkozó értékelési és nyilatkozattételi kötelezettségét a Bkr. 11. § (4) bekezdése, valamint
a Szakutasítás 21.4. pontja szerint tervezi végrehajtani.
103. A honvédségi szervezet 2019. február 28-ig felülvizsgálja a kontrollkörnyezet szervezet működését leíró
dokumentumait, így különösen a szervezeti és működési
szabályzatot és a honvédségi szervezet működését leíró további szabályozókat, beleértve az ügyrendeket és a szervezeti elemek feladatait és hatáskörét leíró belső szabályozókat, a folyamatleírásokat, az ellenőrzési nyomvonalat és
a kockázat-nyilvántartást.
104. A 103. pont szerinti felülvizsgálatnak és a szervezeti változásoknak megfelelően a honvédségi szervezet
szervezeti elemei megküldik a honvédelmi szervezet operatív belső kontroll felelősének (a továbbiakban: OBK felelős) a módosított okmánytervezeteket. A HM, mint intézmény esetén a leíró dokumentumokat és a vezetői nyilatkozatot a HM szervek megküldik a HM Kontrolling és
Integritásfejlesztési Főosztály (a továbbiakban: HM KIF)
részére.
105. A 2019. január 1-jével megalakításra tervezett új
honvédségi szervezetek a kontroll környezet szervezeti
működését leíró dokumentumokat, a kapcsolódó belső
szabályzókat, ügyrendeket, folyamatleírásokat, ellenőr
zési nyomvonalat és kockázat nyilvántartást a megalakulásukat követő hatvan napon belül kidolgozzák és megküldik a honvédségi szervezet OBK felelősének.
106. A honvédségi szervezet OBK felelőse az okmányokat módszertani megfelelőség szempontjából felülvizsgálja, szükség szerint pontosításokat kér a szervezeti
elemektől. A honvédségi szervezet OBK felelőse 2019.
március 20-ig a véglegesített dokumentumok alapján
2018.január 1. és 2018. december 31. közötti időszakra
vonatkozóan összeállítja az operatív belső kontroll rendszer működéséről szóló éves beszámoló jelentést, továbbá
a dokumentumok alapján előkészíti a honvédelmi szervezet vezetőjének nyilatkozatát. Amennyiben 2018. évben
a honvédségi szervezet vagy annak szervezeti eleme vezetési feladatait több vezető látta el időben egymást követve,
úgy minden egyes vezető részére a vezetői feladatainak ellátása szerinti időszakra külön vezetői nyilatkozat kerül
elkészítésre.
107. A honvédségi szervezet szervezeti elemei a vezetői
nyilatkozatokat összesítve küldik meg a honvédségi szervezet OBK felelősének úgy, hogy a nyilatkozatok időtartama 2018.január 1. és 2018. december 21. közötti időszakot
lefedje.
108. A honvédségi szervezet vezetője a 106. pont szerint elkészült okmányokat annak tartalma alapján ellenjegyzi és kiadmányozza a vezetői nyilatkozatot, amelyben
nyilatkozik az OBK rendszer Bkr-ben meghatározottak
szerinti működtetéséről.
109. Amennyiben a tervezett szervezeti átalakulás során
a honvédségi szervezet a 2019. január 1-jére tervezett fordulónappal kerül megszüntetésre, vagy vezető váltással átalakításra tervezett, abban az esetben a tervezett szervezet
átalakulását, vagy a vezetői jogkör megszűnését követő
30 napon belül a 2019. évre vonatkozó vezetői nyilatkozatok megküldésre kerülnek a honvédségi szervezet OBK felelőse részére.
12. Szervezési, deregulációs és egyéb tervezhető
feladatok 110. Az MH Egészségügyi Központ (a továbbiakban:
MH EK) parancsnoka az MH EK tervezett szervezeti felépítésére, valamint ellátandó feladataira vonatkozó javaslatait az együttes intézkedés hatályba lépését követő
ötödik munkanapig egyezteti a HVK Haderőtervezési
Csoportfőnökséggel (a továbbiakban: HVK HTCSF) és
a HM KÁT Titkársággal és az együttes intézkedés hatálybalépését követő tizedik munkanapig a HM utasítás 7. §
(2) bekezdése szerinti felterjesztési rendnek megfelelően
terjeszti fel.
111. A HM utasításban meghatározott és az együttes intézkedésben nem szabályozott tervezési feladatok tekintetében érintett csoportfőnökségek csoportfőnökei szakterületük vonatkozásában a 2019. január 1-jére tervezett fordulónapig – szükség szerint – összeállítják és a szervezeti
változás tervezésében érintett honvédségi szervezetek részére megküldik a szakutasításaik tervezeteit.
112. A szervezeti változás tervezésében érintett honvédségi szervezetek megszüntetésre tervezett szervezeti elemeinek érvénytelenítésre tervezett bélyegzői – az ügyviteli
előírások, valamint a bélyegzőellátásról és a bélyegzők
használatáról szóló 38/2013. (VII. 12.) HM utasítás (a továbbiakban: 38/2013. HM utasítás) rendelkezése szerint –
az MH KIKNYP részére történő leadása úgy kerül tervezésre, hogy arra 2019. január 1. és 2019. június 30. között a tervezett szervezeti változással összhangban kerüljön sor.
113. A szervezeti változás tervezésében érintett honvédségi szervezetek a HM utasítás szerinti feladatok tervezett átvételével összefüggésben a 2019. január 1-jétől kezdődő tervezési feladataikat oly módon vizsgálják felül,
hogy az éves és havi munkatervek összeállításával és a tervezett feladatok megvalósulásának nyomon követésével
összefüggő feladatokról szóló 2/2014. (I. 21.) HM utasításban (a továbbiakban: 2/2014. HM utasítás) meghatározott eljárásrendnek megfelelően – a HM 2019. évi intézményi munkatervébe bedolgozott feladatokat, valamint
az esetleges módosító javaslataik tervezetét 2019. január
27-ig feltöltik a Munkatervező Modulba.
114. A 2/2014. HM utasításban meghatározott feladatok végrehajtása érdekében a szervezeti változás tervezésében érintett, a 2/2014. HM utasítás hatálya alá tervezett
honvédségi szervezetek vonatkozásában annak tervokmány szerinti felelős vezetője
a) 2019. január 11-ig megküldi a Munkatervező Modul
kezelésére tervezett felhasználói adatainak szükség szerinti pontosítását a HM TKF részére, amelyeket a HM TKF
a beérkezést követően rögzít a modulon és
b) a 2/2014. HM utasítás szerinti eljárásrendnek megfelelően, 2019. január 27-ig tervezetet állít össze a HM
2019. évi Intézményi Munkaterv szakterületét illető pontosítására.
115. A szervezeti változás tervezésében érintett,
a) a HM hivatali szervezetébe tervezett HM szerv veze
tője az irányítását végző állami vezető és
b) az a) pont hatálya alá nem tartozó honvédségi szerve
zet parancsnoka a Honvéd Vezérkar főnöke
részére az együttes intézkedésben meghatározott tervezési
feladatokról az együttes intézkedés hatályba lépését követő harmincadik napig jelentést terjeszt fel.
116. A HM KÁT Titkárság tervezési feladatkörében
előkészített, a Zrínyi 2026 Honvédelmi és Haderőfejlesztési Program (a továbbiakban: Z2026 Program) végrehajtását biztosító felső szintű szakmai feladatok irányításával
összefüggő javaslatok a 115. pont szerinti tervokmányok
előkészítése érdekében megküldésre kerülnek a HM Gazdasági Tervezési és Szabályozási Főosztály (a továbbiakban: HM GTSZF), a HM KIF és a HVK HTCSF részére.
117. A honvédelmi tárca 2018-2020. időszakra vonatkozó Zrínyi 2026 Program rövid távú tervében rögzített
programfelelősi feladatok tervokmány szerinti átadás-átvétele érdekében a szervezeti változás tervezésében érin
tett honvédségi szervezetek tervokmány szerinti felelős
vezetői a) a feladatok tervokmány szerinti átadás-átvételéről
készült jegyzőkönyv-tervezetében rögzítik a fejlesztések
értékelése és nyomon követése szakmai oldalon (a továbbiakban: FÉNY oldal) programfelelősként kezelt programokkal kapcsolatos feladatok tervezettek szerinti
átadását,
b) az átadás-átvételéről készült jegyzőkönyvet – a védelmi tervezésért felelős HM GTSZF és a HM KIF egyidejű tájékoztatásával – 2019. január 20-ig megküldik a szakterületi felelős részére és
c) egyidejűleg, saját szervezetük vonatkozásában megküldik a FÉNY oldalon felhasználói jogosultsággal rendelkezők adatainak szükséges pontosítását és az újonnan
felmerülő jogosultság igényeket a HM KIF részére, aki
a beérkezést követő második munkanapig rögzít azokat
a FÉNY oldalon.
118. Amennyiben a szervezeti változás tervezésében
érintett honvédségi szervezet esetében tervezett szervezeti
átalakítás az egyes szervezetek feladatrendszere tekintetében programfelelősi feladatok tervokmány szerinti
átadás-átvételét is eredményezi, úgy a tervokmány szerinti
átadás-átvétel módját és határidejét – a 117. pont b) alpontban rögzített határidő figyelembevételével – a szakterületi
felelős tervezi. Az tervokmány szerinti átadás-átvétel tervezése kiterjed különösen a program végrehajtási terv
alapján kezdeményezett beszerzések helyzetére, a program céljához igazodó, a hosszú távú tervben szereplő
időszak nagybani erőforrás allokáció által biztosítandó
feladatokra és azok ütemezésére, valamint az együttes
intézkedésben meghatározott feladatokra.
119. A szervezeti változás tervezésében érintett honvédségi szervezetek – a HM utasítás 15. § (3) bekezdésében foglaltak szerint – felülvizsgálják az együttes intézkedésben nem szabályozott, a HM utasításban meghatározott
tervezési feladatokon alapuló, azok végrehajtásához szükséges közjogi szervezetszabályozó eszközöket, majd ezt
követően a szabályozás módosítására vonatkozó tervezeteket a HM utasítás 15. § (5) bekezdésében meghatározott
határidővel küldik meg a HM Jogi Főosztály részére.
120. A szervezeti változás tervezésében érintett honvédségi szervezetek a 38/2013. HM utasítás meghatározott eljárásrend szerint a jogutód honvédelmi szervezet
működéséhez szükséges személyi pecsétnyomó, alap- és
segédbélyegző igényének tervét 2018. december 15-ig
megküldi az MH KIKNYP részére.
121. Az MH ÖHP parancsnoka és a kiválásra vagy megszüntetésre tervezett HM szerv felelős vezetője az érvénytelenné váló bélyegzőinek az ügyviteli előírások, valamint
a 38/2013. HM utasítás rendelkezéseinek betartásával
2019. január 1. és 2019. június 30. közötti időszakban tervezi az MH KIKNYP részére történő leadását.
122. Az MH ÖHP parancsnoka és a kiválásra vagy megszüntetésre tervezett HM szerv felelős vezetője 2018. december 15-ig megtervezi, és a tervokmányokban nevesíti
a megszüntetésre tervezett honvédségi szervezet, illetve
HM szerv felszámolásért felelős vezetőjét (a továbbiakban: felszámolásért felelős vezető). A felszámolásért felelős vezető a megszüntetésre tervezett honvédségi szervezet, illetve HM szerv felszámolására, vagyonának elszámolására, az ügyviteli anyagok rendezésére, továbbá a felszámolási jegyzőkönyv elkészítése érdekében az irányítását végző minisztériumi vezető részére javaslatot tesz a
Felszámolási Bizottság (továbbiakban: FB) létrehozására
és megtervezi az FB tervezett működési rendjét.
123. A felszámolásért felelős vezető vagy az FB tervezett vezetője 2019. június 30-i határidő figyelembevételével a felszámolási jegyzőkönyv-tervezethez csatolja
a megszüntetésre tervezett honvédségi szervezet, illetve
HM szerv analitikus nyilvántartása alapján tervezetként
előkészített
a) elszámolási igazolások-tervezetét,
b) a LUR tervezet alapján intézményi szintű ellátásra ki
jelölt szervezetek által előkészített elszámolási igazolások-tervezetét és c) az MH központi ellátási rendszerén keresztül kapott
eszközökről és készletekről a központi ellátó szervezetek
által előkészített elszámolási igazolások-tervezetét.
124. Az MH ÖHP parancsnoka és a kiválásra vagy megszüntetésre tervezett HM szerv felelős vezetője – a HM
VGH főigazgatójával, valamint az MH BHD és az MH LK
parancsnokával együttműködve – az átadás-átvételi feladatok végrehajtásnak tervezése és az átadás-átvételi jegyzőkönyv-tervezetének elkészítése érdekében 2018. december 15-ig tervezi meg és a tervokmányokban rögzíti az
átadás-átvételi bizottság tervezett megalakítását. Az átadás-átvételi bizottság feladata úgy kerül megtervezésre,
hogy a megszüntetésre tervezett honvédségi szervezet
anyagi, technikai eszközeivel az MH BHD és az MH
Anyagellátó Raktárbázis felé történő elszámolása, illetve
annak közreműködésével a jogutód honvédségi szervezet
részére történő átadás legkésőbb 2019. június 1-jéig végrehajtásra kerüljön.
125. A felelős vezetők a tervezett szervezeti változás
alapján, az abban érintett, továbbfoglalkoztatásra tervezett
hivatásos vagy szerződéses katonák új szolgálati beosztásba történő áthelyezésének-, kinevezésének tervezésével
egyidejűleg előkészítik
a) az azokat érintő jogi és igazgatási feladatok vonatkozásában a folyamatban lévő ügyeket érintő kölcsönös tájékoztatók tervezetét és
b) a büntető-, méltatlansági, szabálysértési, fegyelmi,
káreljárásokkal, pénzügyi követelésekkel összefüggő, folyamatban lévő eljárásokhoz kapcsoló dokumentumokat,
melyeket az ügyviteli szabályoknak megfelelően terveznek megküldeni a jogutód honvédelmi szervezet részére.
126. A HM Igazgatási és Jogi Képviseleti Főosztály
a HM utasítás 2. § (7) bekezdése szerinti jogi-igazgatási
szakfeladatok átadás-átvételének előkészítése érdekében
a HVK Vezérkari Titkársággal és az MH ÖHP jogi-igazgatási szakfeladatait ellátó szervezeti elemével együttmű
ködve előkészíti a Magyar Honvédség katonai szervezetei
magas fokú fegyelmének fenntartása érdekében végrehajtandó feladatokról szóló 195/2012. (HK 9.) HVKF intézkedés módosítás-, vagy a feladatok átadását követően
hatályba léptethető közjogi szervezetszabályozó eszköz
tervezetét, melyet 2018. december 15-ig megküld a HVKF
részére.
127. A tervokmányok szerint a HM hivatali szervezetében maradó HM szervet, illetve az MHP szervezeti elemét
érintő biztonságtechnikai, az integritásfejlesztési és a belső adatvédelmi szakterületekhez kapcsolódó feladatok
átadás-átvétele úgy kerül megtervezésre, hogy a tervezési
és a miniszter külön utasításában meghatározott szervezési
időszakot követően is elláthatóvá váljanak. A feladatok átadás-átvételének rendjét a felszámolásért felelős vezető
tervezi. Az MH ÖHP parancsnoka és a kiválásra tervezett
HM szerv felelős vezetője az együttes intézkedésben meghatározott tervezési feladatokról 2018. december 21-ig
jelentést terjeszt fel a HVKF részére.
128. A szervezeti változás tervezésében érintett, a HM
hivatali szervezetébe tervezett HM szerv vezetője az irányítását végző állami vezető részére az együttes intézkedésben meghatározott feladatok végrehajtásáról 2019. június 30-ig jelentést terjeszt fel.
129. Az MH ÖHP, valamint az MH Hadkiegészítő, Felkészítő és Kiképző Parancsnokság (a továbbiakban:
MH HFKP) parancsnokának szolgálati alárendeltségébe
tartozó, a HM utasítás szerint átadásra tervezett katonai
szervezetek parancsnokai 2019. január 15-ig jelentik az
át-alárendelés végrehajtását az MHP parancsnoka részére.
Az MHP parancsnoka az át-alárendelés végrehajtásáról
készült jegyzőkönyvet jóváhagyásra felterjeszti a miniszter részére.
130. A HM utasítás 5. § (4) bekezdése alapján az MHP
budapesti telephelyén ellátandó
a) egyes támogatási feladatok ellátására az MH HFKP és
b) a humán erőforrás támogatási feladatok ellátására
az MH KIKNYP
tervezhető kijelölésre. 13. Záró rendelkezések
131. Ez az együttes intézkedés az aláírását követő napon lép hatályba, és 2019. július 2-án hatályát veszti.
Dr. Kádár Pál s. k.,
közigazgatási államtitkár


type: legislation

jurisdiction: Hungary

text:
39/2014. (IV. 25.) ME határozata az Országos Tudományos Kutatási Alapprogramok Bizottsága alelnöke megbízatása megszűnésének megállapításáról és új alelnök megbízásáról.
Az Országos Tudományos Kutatási Alapprogramokról szóló 1997. évi CXXXVI. törvény 2. § (2) bekezdésében foglalt
jogkörömre tekintettel megállapítom, hogy
dr. Szolcsányi Jánosnak az Országos Tudományos Kutatási Alapprogramok Bizottsága alelnöki teendőinek ellátására
adott megbízatása – lemondására való tekintettel – megszűnt, egyidejűleg
a fenti jogkörömben, a  Magyar Tudományos Akadémia elnöke és az  oktatásért felelős miniszter közös javaslata
alapján
dr. Faragó Istvánt, az  Eötvös Loránd Tudományegyetem tanszékvezető egyetemi tanárát, a  Magyar Tudományos
Akadémia doktorát az Országos Tudományos Kutatási Alapprogramok Bizottsága alelnöki teendőinek ellátásával
– 2014. április 16-ai hatállyal, hároméves időtartamra –
megbízom. Orbán Viktor s. k.,
 miniszterelnök


text:
348/B/2009. AB végzés.  Az Alkotmánybíróság jogszabály alkotmányellenességének utólagos vizsgálatára irányuló indítvány tárgyában meghozta a következő
Az Alkotmánybíróság Hajdúdorog Város Önkormányzata Képviselő-testületének a pénznyerő automaták elhelyezéséről szóló 110/1999. (V. 18.) KT. határozata alkotmányellenességének megállapítására és megsemmisítésére irányuló indítvány tárgyában az eljárást megszünteti.
Az indítványozó Hajdúdorog Város Önkormányzata
Képviselő-testületének a pénznyerő automaták üzemeltetéséről szóló 110/1999. (V. 18.) KT. határozatát a jogbiztonság követelményével [Alkotmány 2. § (1) bekezdés] ellentétesnek találta és utalt arra, hogy az normatív rendelkezéseket is tartalmaz.
Az Alkotmánybíróság megkeresésére Hajdúdorog Város Önkormányzatának jegyzője azt a tájékoztatást adta,
hogy a képviselő-testület a 2010. február 9-én megtartott
ülésén az indítványozó által támadott határozatot visszavonta, egyben elfogadta a pénznyerő automaták működésének feltételeiről szóló 4/2010. (II. 09.) KT. rendeletet.
Az Alkotmánybíróság jogszabály alkotmányellenességének utólagos vizsgálatánál a határozat meghozatalakor
hatályos jogszabályok tekintetében végzi el az ellenőrzést,
ha a hatályos jogszabályok azonos tartalmúak a támadott,
de már hatályban nem lévő rendelkezésekkel (137/B/1991.
AB határozat, ABH 1992, 456, 457.; 138/B/1992. AB határozat, ABH 1992, 579, 581.). Mivel egyrészt az indítványozó azt kifogásolta, hogy a képviselő-testületi határozat
a kérdés rendezésére nem alkalmas jogalkotási forma,
másrészt a rendelet nem tartalmazza az indítványozó által
támadott rendelkezéseket, ezért az Alkotmánybíróság álláspontja szerint a rendelet sem formájában, sem tartalmában nem azonos a visszavont határozattal, illetve az abban
foglaltakkal. Ennek megfelelően az Alkotmánybíróság a
képviselő-testületi határozat helyébe lépő rendelet alkotmányossági vizsgálatát nem folytatta le.
Az Alkotmánybíróság hatáskörébe ugyanakkor csak hatályos jogszabályok vizsgálata tartozik. Hatályon kívül helyezett jogszabály alkotmányosságát az Alkotmánybíróság csak az Alkotmánybíróságról szóló 1989. évi
XXXII. törvény 38. §-a szerinti bírói kezdeményezés, valamint 48. §-a szerinti alkotmányjogi panasz esetében
vizsgálja, amikor a jogszabály alkalmazhatósága is eldöntendő kérdés (335/B/1990/13. AB végzés, ABH 1990,
261, 262.). Jelen esetben nem bírói kezdeményezésről és
nem is alkotmányjogi panaszról, hanem utólagos normakontrollról van szó. Ezért az Alkotmánybíróság ideiglenes
ügyrendjéről és annak közzétételéről szóló, többször módosított és egységes szerkezetbe foglalt 2/2009. (I. 12.) Tü
határozat (ABK 2009. január, 3.) 31. §-ának a) pontja
alapján az Alkotmánybíróság az eljárást megszüntette.
Budapest, 2010. április 13. Dr. Lenkovics Barnabás s. k., Dr. Lévay Miklós s. k.,
előadó alkotmánybíró alkotmánybíró


text:
123/2006. (HK 23.) HM határozata.  a Magyar Honvédség 43. Nagysándor József Híradó és Vezetéstámogató Ezred alapításáról1 (hatályos szöveg)
A honvédelemről és a Magyar Honvédségről szóló 2004. évi CV. törvény (a továbbiakban: Hvt.) 76. § (3) bekezdésében kapott
felhatalmazás alapján – figyelemmel az államháztartásról szóló 1992. évi XXXVIII. törvény (a továbbiakban: Áht.) 88. §
(1) bekezdésében, az államháztartás működési rendjéről szóló 217/1998. (XII. 30.) Korm. rendelet 10. §-ában, valamint a honvédelmi
szervek működésének az államháztartás működési rendjétől eltérő szabályairól szóló 226/2004 (VII. 27.) Korm. rendeletben
(a továbbiakban: R.) foglaltakra – a következő alapító okiratot adom ki:
1.2 A Magyar Honvédség (a továbbiakban: MH) Hadrendjébe tartozó szervezetként 2007. január 1-jei hatállyal
költségvetési szervet alapítok. Megalakulásának időpontja jogfolytonosság alapján: 1949. március 15.
2.3 4 A költségvetési szerv megnevezése: Magyar Honvédség 43. Nagysándor József Híradó és Vezetéstámogató Ezred.
Rövidített megnevezése: MH 43. hír. és vt.e. 3.5 A költségvetési szerv székhelye: 8000 Székesfehérvár, Zámolyi út 1.
Postacíme: 8001 Székesfehérvár, Pf. 153. 4.6 A költségvetési szerv közvetlen jogelődje és annak székhelye:
Magyar Honvédség 43. Vezetéstámogató Zászlóalj, 8000 Székesfehérvár, Zámolyi út 1.
5.7 8 A költségvetési szerv tevékenységének jellege alapján közhatalmi, a feladatellátáshoz gyakorolt funkciói szerint
önállóan működő és gazdálkodó költségvetési szerv. Pénzügyi és gazdasági feladatait az MH önállóan működő és
gazdálkodó, a pénzügyi és számviteli feladatok központosított végrehajtására kijelölt költségvetési szerve;
ingatlanfenntartási és -üzemeltetési, fejlesztési, az épületek fenntartásához, üzemeltetéséhez és a személyi állomány
ellátásához szükséges tárgyieszköz- és anyagellátási feladatait az MH önállóan működő és gazdálkodó, az
ingatlanfenntartási és -üzemeltetési feladatok központosított végrehajtására kijelölt költségvetési szerve végzi.
6.9 A költségvetési szerv tevékenysége a 842250 Haderő (hazai) tevékenysége szakágazatba tartozik.
Alaptevékenysége a 2009. december 31-ig érvényes Államháztartási Szakfeladatrend szerint:
751427 Fő véderők tevékenysége. 7.10 A költségvetési szerv jogi személy, önálló állománytáblával rendelkező, ezred jogállású szervezet. Állománya az
MH költségvetési létszámkeretéből az MH önálló állománytáblás szervezetek és szervek részére biztosított
létszámkeretbe tartozik. 8.11 A költségvetési szerv: a) alapítója: a honvédelmi miniszter;
b) irányító szerve: a Honvédelmi Minisztérium; c) irányító szervének székhelye: 1055 Budapest V., Balaton utca 7–11.
1 Módosította: 78/2007. (HK 11.) HM határozat 1. pont.
2 Módosította: 37/2009. (VI. 5.) HM határozat 1. pont.
3 Módosította: 78/2007. (HK 11) HM határozat 1. pont.
4 Módosította: 37/2009. (VI. 5.) HM határozat 1. pont.
5 Módosította: 37/2009. (VI. 5.) HM határozat 1. pont.
6 Módosította: 37/2009. (VI. 5.) HM határozat 1. pont.
7 Módosította: 37/2009. (VI. 5.) HM határozat 1. pont.
8 Módosította az 1/2010. (II. 10.) HM határozat 20. pont.
9 Módosította: 37/2009. (VI. 5.) HM határozat 1. pont.
10 Módosította: 37/2009. (VI. 5.) HM határozat 1. pont.
11 Módosította: 37/2009. (VI. 5.) HM határozat 1. pont.
9.12 A költségvetési szerv az MH Összhaderőnemi Parancsnokság parancsnoka közvetlen szolgálati alárendeltségébe
tartozik. 10.13 A költségvetési szerv illetékessége: országos. 11.14 15 16 A költségvetési szerv jogszabályban meghatározott közfeladata:
A Hvt. 70. § (2) bekezdése szerint külön jogszabályokban, az állami irányítás egyéb jogi eszközeiben, valamint belső
rendelkezésekben a Hvt. 70. § (1) bekezdés keretei között meghatározott feladatok ellátása.
12.17 A költségvetési szerv alaptevékenysége az Államháztartási Szakfeladatrend szerint:
842204 Haderő kiképzése, felkészítése; 842205 Haderő (hazai) tevékenysége;
842541 Ár- és belvízvédelemmel összefüggő tevékenységek; 842542 Minősített időszaki tevékenységek (kivéve ár- és belvízvédelem).
13.18 A költségvetési szerv kisegítő tevékenységei arányának felső határa 1% a költségvetési szerv kiadásaiban.
14. 19 A költségvetési szerv vezetője, kinevezésének rendje:
a) a vezető megnevezése: parancsnok; b) a parancsnokot – a HM Honvéd Vezérkar főnök javaslata alapján – a honvédelmi miniszter nevezi ki és menti fel.
15.20 A költségvetési szervnél a Magyar Honvédség hivatásos és szerződéses állományú katonáinak jogállásáról szóló
2001. évi XCV. törvény hatálya alá tartozó hivatásos és szerződéses katonák teljesítenek szolgálatot, illetőleg a
közalkalmazottak jogállásáról szóló 1992. évi XXXIII. törvény hatálya alá tartozó közalkalmazottak állnak
jogviszonyban. 16.21 A költségvetési szerv nyilvántartásba vételét a Kt. 5. §-a alapján a Magyar Államkincstár végzi.
17. 22 A költségvetési szerv vezetési rendjét, szervezeti felépítését, működésének sajátos szabályait a Szervezeti és
Működési Szabályzat tartalmazza. A Szervezeti és Működési Szabályzatot a Magyar Honvédség 43. Nagysándor József
Híradó és Vezetéstámogató Ezred parancsnoka 2007. január 1-jét követő 60 napon belül elkészíti és azt szolgálati úton
jóváhagyásra felterjeszti a HM Honvéd Vezérkar főnök részére.
18. 23 Ez a határozat az aláírása napján lép hatályba.
A határozat szövege hatályos 2010. február 15-től. Dr. Szekeres Imre s. k.,
honvédelmi miniszter


text:
844/E/2006. AB végzés.  Az Alkotmánybíróság mulasztásban megnyilvánuló alkotmányellenesség megállapítására irányuló indítvány tárgyában meghozta a következő
v é g z é s t: 1. Az Alkotmánybíróság a helyi önkormányzati képviselők és polgármesterek választásáról szóló 1990. évi
LXIV. törvény 44. § (3) bekezdése vonatkozásában a mulasztásban megnyilvánuló alkotmányellenesség megállapítására irányuló eljárást megszünteti.
2. Az Alkotmánybíróság az Országos Választási Bizottság 22/2006. (IX. 7.) OVB állásfoglalás alkotmányellenességnek megállapítására és megsemmisítésére irányuló eljárást megszünteti.
1. Az indítványozó mulasztásban megnyilvánuló alkotmányellenesség megállapítását kérte az Alkotmánybíróságtól a helyi önkormányzati képviselők és polgármesterek választásáról szóló 1990. évi LXIV. törvény (a továbbiakban: Övjt.) 44. § (3) bekezdése vonatkozásában. Álláspontja szerint a jogalkotó az Övjt. 44. § (3) bekezdésében az esélyegyenlőség érvényre juttatása érdekében nem
írta elő, hogy egy jelölő szervezet a 10 000 fő feletti településeken létesített egyéni választókerületekben kerületenként csak egy jelöltet állíthat. Ez – az indítványozó vé
leménye szerint – bizonytalanná és kiszámíthatatlanná teszi a mandátumkiosztás rendjét, mivel a helyi választási
bizottságok összetételétől és politikai hozzáállásától teszi
függővé, hogy a jelölő szervezet minden vesztes jelöltje
után, vagy csak egy vesztes jelöltje után számítják a kompenzációs listára eső szavazatokat. Ez pedig diszkrecionális jogkört biztosít a helyi választási bizottságoknak,
amely sérti a mandátumkiosztás kiszámítható, világos és
egyértelmű szabályait, s így a jogbiztonság alkotmányos
elvét is.
Az indítványozó kérte továbbá az Országos Választási
Bizottság 22/2006. (IX. 7.) OVB állásfoglalás (a továbbiakban: OVB állásfoglalás) alkotmányellenességnek megállapítását és megsemmisítését is, mert az abban foglalt értelmezés – szerinte – egy mulasztásban megnyilvánuló alkotmánysértés alapján a választási rendszer olyan diszfunkcióit eredményezi, amely magában hordozza a választási eredmények bíróság általi tömeges megsemmisítését,
vagy adott esetben a megalakult önkormányzatok legitimációjának csorbulását, és ezzel sérti az Alkotmány 2. §
(1) bekezdésében lefektetett jogállamiság elvét.
2. Az indítványozó által sérelmezett jogintézmény, a
kompenzációs lista az ún. vegyes választási rendszer egyik
összetevője. Az Övjt. 9. § (1) bekezdése alapján a
10 000-nél több lakosú településeken és a fővárosi kerületekben a képviselőket az Övjt. 43–45. §-aiban szabályozott vegyes választási rendszerben választották. A választópolgárok az egyéni választókerületekben jelölteket ajánlással állítottak, s a szavazólapra jelöltként való felkerülésnek feltétele meghatározott számú ajánlás összegyűjtése
volt. A kompenzációs lista állításához ajánlásokat nem
kellett gyűjteni, mert megfelelő számú egyéni jelölt nyilvántartásba vétele (Övjt. 3. számú melléklete) volt a listaállítás feltétele a jelölő szervezet számára.
A vegyes választási rendszerben a választópolgárok
csak az egyéni választókerületi jelöltekre szavaznak, a
kompenzációs listára nem. A jelölő szervezetek jelöltjeire
leadott, egyéni választókerületben mandátumot nem eredményező szavazatokat jelölő szervezetenként összesítik,
és a mandátumok meghatározott része az Övjt. 9. § (2) és
(3) bekezdésében meghatározottak szerint a mandátumot
nem eredményező szavazatok arányában került kiosztásra
a jelölő szervezetek között.
Az Övjt.-t a helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt2.) 2010. június 14-én hatályon kívül helyezte, és az Övjt2.-ben a törvényalkotó a vegyes választási
rendszerre vonatkozó eljárást is újraszabályozta. Az Alkotmánybíróság ezért határidő tűzésével felhívta az indítványozót, nyilatkozzon arról, hogy a törvényi szabályozás
változására tekintettel visszavonja-e vagy fenntartja-e indítványát. Az indítványozó a felhívásra nem válaszolt.
Az Alkotmánybíróság hatáskörébe főszabályként csak
hatályos jogszabályok alkotmányellenességének utólagos
vizsgálata tartozik. Hatályon kívül helyezett, illetőleg módosított jogszabályi rendelkezés alkotmányosságának
vizsgálatára az Alkotmánybíróság hatásköre csak akkor
terjed ki, ha annak alkalmazhatósága az eldöntendő kérdés. (335/B/1990. AB végzés, ABH 1990, 261.) A konkrét
normakontroll két esetében, az Alkotmánybíróságról szóló
1989. évi XXXII. törvény 38. § (1) bekezdése alapján benyújtott bírói kezdeményezés és 48. §-a szerint előterjesztett alkotmányjogi panasz alapján az Alkotmánybíróság
már nem hatályos rendelkezés alkotmányellenességét is
vizsgálja. Az Övjt. 44. § (3) bekezdése alkotmányellenességének megállapítására irányuló indítványt mulasztásban
megnyilvánuló alkotmányellenesség megállapítására irányuló indítványként terjesztették elő. Az Alkotmánybíróság ezért – az ismertetett gyakorlatának megfelelően az
Alkotmánybíróság ideiglenes ügyrendjéről és annak közzétételéről szóló, többször módosított és egységes szerkezetbe foglalt 2/2009. (I. 12.) Tü. határozat (ABK 2009. január, 3., a továbbiakban: Ügyrend) 31. § a) pontja alkalmazásával (az Alkotmánybíróság az eljárást megszünteti,
ha az indítvány benyújtása után a vizsgálat alá vont jogszabály hatályát vesztette, és ezzel az indítvány tárgytalanná
vált) – az Övjt. 44. § (3) bekezdése vonatkozásában a mulasztásban megnyilvánuló alkotmányellenesség megállapítására irányuló indítvány ügyében az eljárást megszüntette.
3. Az indítványozó kérte továbbá az OVB állásfoglalás
alkotmányellenességének megállapítását és megsemmisítését az Alkotmány 2. § (1) bekezdésének – általa vélt – sérelme miatt.
Az indítvánnyal támadott állásfoglalás az Övjt. 44. §
(3) bekezdése alkalmazásával összefüggő kérdésről szól.
Az Övjt.-t az Övjt2. 2010. június 14-én hatályon kívül helyezte, és az Övjt2.-ben a törvényalkotó a vegyes választási rendszerre vonatkozó eljárást is újraszabályozta. Így az
állásfoglalás vizsgálata okafogyottá vált, ezért az Ügyrend
31. § e) pontja alapján az Alkotmánybíróság az eljárást ebben a részében is megszüntette.
Budapest, 2010. október 26. Dr. Paczolay Péter s. k.,
az Alkotmánybíróság elnöke